ประเทศมอริเตเนีย

| สาธารณรัฐอิสลามมอริเตเนีย الجمهورية الإسلامية الموريتانية (อาหรับ) |
| --- | --- |
   ธงชาติ    ตรา  
คำขวัญ: "ศักดิ์ศรี ภราดรภาพ ความยุติธรรม" (อาหรับ: شرف، إخاء، عدل)
เพลงชาติ: "เพลงชาติมอริเตเนีย" 
ที่ตั้งของ ประเทศมอริเตเนีย  (น้ำเงิน)ในทวีปแอฟริกา  (ฟ้า)
เมืองหลวง และเมืองใหญ่สุด: นูอากช็อต 18°09′N 15°58′W﻿ / ﻿18.150°N 15.967°W﻿ / 18.150; -15.967
ภาษาราชการ: อาหรับ
ภาษาพูด:  รายการ อาหรับ (ฮัสซานียะฮ์)  ฝรั่งเศส  โวลอฟ  โซนิงเก  เซนากา  ปูลาร์  
กลุ่มชาติพันธุ์ : 40% ฮะรอฏีน 30% อาหรับ-เบอร์เบอร์ (บัยฎอน) 30% ฮาลปูลาร์, ฟูลา, มันเด และโวลอฟ
ศาสนา : อิสลามนิกายซุนนี
การปกครอง: รัฐเดี่ยว สาธารณรัฐอิสลามระบบกึ่งประธานาธิบดี

• ประธานาธิบดี : มุฮัมมัด วะลัด อัลฆ็อซวานี
• นายกรัฐมนตรี : Mokhtar Ould Djay
• ประธานสมัชชาแห่งชาติ : Mohamed Ould Meguett
 
สภานิติบัญญัติ: สมัชชาแห่งชาติ
เอกราช

• สถาปนาสาธารณรัฐ : 28 พฤศจิกายน ค.ศ. 1958
• เอกราชจากฝรั่งเศส : 28 พฤศจิกายน ค.ศ. 1960
• รัฐธรรมนูญฉบับปัจจุบัน : 12 กรกฎาคม ค.ศ. 1991
 
พื้นที่
• รวม: 1,030,000 ตารางกิโลเมตร (400,000 ตารางไมล์) (อันดับที่ 28)
• แหล่งน้ำ (%): 0.03
ประชากร
• พ.ศ. 2560 ประมาณ: 4,301,018
• สำมะโนประชากร ค.ศ. 2013: 3,537,368
• ความหนาแน่น: 3.4 ต่อตารางกิโลเมตร (8.8 ต่อตารางไมล์)
จีดีพี (อำนาจซื้อ) : ค.ศ. 2018 (ประมาณ)
• รวม: 18,117 ล้านดอลลาร์สหรัฐ (อันดับที่ 134)
• ต่อหัว: 4,563 ดอลลาร์สหรัฐ (อันดับที่ 140)
จีดีพี (ราคาตลาด) : ค.ศ. 2018 (ประมาณ)
• รวม: 5,200 ล้านดอลลาร์สหรัฐ (อันดับที่ 154)
• ต่อหัว: 1,309 ดอลลาร์สหรัฐ (อันดับที่ 149)
จีนี (ค.ศ. 2014):  32.6 ปานกลาง
เอชดีไอ (ค.ศ. 2021):  0.556 ปานกลาง · อันดับที่ 158
สกุลเงิน: อูกียะฮ์ (MRU)
เขตเวลา: UTC  (เวลามาตรฐานกรีนิช)
รูปแบบวันที่: วว/ดด/ปปปป
ขับรถด้าน: ขวามือ
รหัสโทรศัพท์: +222
โดเมนบนสุด: .mr
 มาตรา 6 ของรัฐธรรมนูญระบุว่า "ภาษาประจำชาติคือภาษาอาหรับ, ภาษาปูลาร์, ภาษาโซนิงเก และภาษาโวลอฟ; ภาษาราชการคือภาษาอาหรับ" 
มอริเตเนีย (อังกฤษ: Mauritania; อาหรับ: موريتانيا, ออกเสียง: [muː.rɪ.tæː.ni]; กลุ่มภาษาเบอร์เบอร์: Agawej หรือ Cengit; Pulaar: 𞤃𞤮𞤪𞤭𞤼𞤢𞤲𞤭; โวลอฟ: Gànnaar; Serer: Ganaar) หรือชื่ออย่างเป็นทางการว่า สาธารณรัฐอิสลามมอริเตเนีย (อังกฤษ: Islamic Republic of Mauritania; อาหรับ: الجمهورية الإسلامية الموريتانية) เป็นประเทศในแอฟริกาตะวันตกเฉียงเหนือ มีชายฝั่งบนมหาสมุทรแอตแลนติกทางตะวันตก มีอาณาเขตทางตะวันตกเฉียงใต้จดประเทศเซเนกัล ทางตะวันออกและทางตะวันออกเฉียงใต้จดประเทศมาลี ทางตะวันออกเฉียงเหนือจดประเทศแอลจีเรีย และมีพรมแดนทางตะวันตกเฉียงเหนือติดกับพื้นที่ที่ประเทศโมร็อกโกยึดครอง คือเวสเทิร์นสะฮารา เมื่อพิจารณาตามพื้นที่แล้ว มอริเตเนียเป็นประเทศที่ใหญ่เป็นอันดับที่ 11 ในแอฟริกาและใหญ่เป็นอันดับที่ 28 ของโลก และร้อยละ 90 ของอาณาเขตตั้งอยู่ในทะเลทรายสะฮารา ประชากรส่วนใหญ่ประมาณ 4.3 ล้านคนอาศัยอยู่ในเขตอบอุ่นทางตอนใต้ของประเทศ โดยประมาณหนึ่งในสามกระจุกตัวอยู่ในเมืองหลวงและเมืองที่ใหญ่ที่สุดของประเทศคือนูอากช็อต ซึ่งตั้งอยู่ริมชายฝั่งมหาสมุทรแอตแลนติก
ประเทศมอริเตเนียตั้งชื่อตามราชอาณาจักรมอเรเตเนีย (Mauretania) ของชาวเบอร์เบอร์ยุคเก่า ซึ่งตั้งอยู่ในแอฟริกาเหนือภายในภูมิภาคอัลมัฆริบ ชาวเบอร์เบอร์ครอบครองมอริเตเนียโดยเริ่มตั้งแต่คริสต์ศตวรรษที่ 3 ชาวอาหรับภายใต้การนำของหัวหน้าศาสนาอิสลามแห่งเมยยาดได้ยึดครองพื้นที่นี้ในช่วงปลายคริสต์ศตวรรษที่ 7 โดยนำเอาศาสนาอิสลาม วัฒนธรรมอาหรับ และภาษาอาหรับมาใช้ ในช่วงต้นคริสต์ศตวรรษที่ 20 มอริเตเนียตกเป็นอาณานิคมของฝรั่งเศสโดยเป็นส่วนหนึ่งของแอฟริกาตะวันตกของฝรั่งเศส ได้รับเอกราชใน ค.ศ. 1960 แต่ตั้งแต่นั้นมาก็ประสบกับรัฐประหารซ้ำแล้วซ้ำอีกและยุคเผด็จการทหาร การรัฐประหารครั้งล่าสุดใน ค.ศ. 2008 นำโดยนายพลมุฮัมหมัด อูลด์ อับดุลอาซิซ เขารับสืบทอดตำแหน่งโดยมุฮัมมัด วะลัด อัลฆ็อซวานี หลังการเลือกตั้ง ค.ศ. 2019 ซึ่งถือเป็นการเปลี่ยนผ่านอำนาจอย่างสันติครั้งแรกของมอริเตเนียนับตั้งแต่ได้รับเอกราช
มอริเตเนียเป็นส่วนหนึ่งของโลกอาหรับทั้งในด้านวัฒนธรรมและการเมือง เป็นสมาชิกของสันนิบาตอาหรับและใช้ภาษาอาหรับเป็นภาษาราชการ ศาสนาประจำชาติคือศาสนาอิสลาม และประชากรเกือบทั้งหมดเป็นชาวมุสลิมนิกายซุนนี แม้จะมีอัตลักษณ์อาหรับแพร่หลาย แต่สังคมมอริเตเนียก็มีหลากหลายเชื้อชาติ  กลุ่มชาติพันธุ์สองกลุ่มในมอริเตเนียสะท้อนให้เห็นถึงการผสมผสานระหว่างเชื้อชาติ ภาษา และวัฒนธรรมอาหรับ-เบอร์เบอร์ ส่วนที่เหลืออีกร้อยละ 30 ของประชากรประกอบด้วยกลุ่มชาติพันธุ์ในสะฮารา
แม้จะมีทรัพยากรธรรมชาติมากมาย รวมถึงแร่เหล็กและปิโตรเลียม แต่มอริเตเนียก็ยังคงยากจน พื้นฐานเศรษฐกิจมาจากเกษตรกรรม ปศุสัตว์ และการประมงเป็นหลัก โดยทั่วไปแล้วประเทศมอริเตเนียถูกมองว่ามีประวัติด้านสิทธิมนุษยชนที่ย่ำแย่ และถูกตำหนิเป็นพิเศษต่อการคงอยู่ของความเป็นทาสในฐานะสถาบันในสังคมมอริเตเนีย โดยประมาณร้อยละ 10–20 ของชาวมอริเตเนียตกเป็นทาสใน ค.ศ. 2012 ถึงแม้ว่าจะได้มีการเลิกทาสใน ค.ศ. 1981